***ZYRA E ADMINISTRIM KOORDINIMIT E PARQEVE ARKEOLOGJIKE***

***APOLONI DHE BYLIS***

**Nr. 147 Prot. Apoloni, më 24.4.2020**

**RREGULLORE E BRENDSHME**

**“PËR ORGANIZIMIN DHE FUNKSIONIMIN**

**E ZYRËS SË ADMINISTRIM KOORDINIMIT**

**TË PARQEVE ARKEOLOGJIKE APOLONI DHE BYLIS**

 **PËR KUFIZIMIN E PËRHAPJES SË**

**COVID-19**”

**PËRMBAJTJA:**

**Kreu I. Qëllimi**

**Kreu II. Përgjegjësitë e Instutucionit**

**Kreu III. Përgjegjësitë e Punonjësit**

**Kreu IV. Dispozita të tjera**

**Kreu V. Dispozitat e fundit**

 **KREU I**

 **QËLLIMI**

Qëllimi i kësaj rregulloreje është të orientojë dhe të rekomandojë punonjësit e ZAKPA APOLONI DHE BYLIS mbi praktikat e duhura të kufizimit të përhapjes së COVID-19 duke sjellë zvogëlimin e transmetimit te infeksionit midis punonjësve për të ruajtur vijimësinë e biznesit dhe krijimin e një ambienti pune të shëndetshëm

Zbatimi i kësaj rregullore siguron:

1. Reduktimin e transmetimit të infeksionit midis punonjësve.
2. Sigurimin e një ambienti të shëndetshëm në punë.
3. Vijimësinë normale të punës në institucion.

**KREU II**

**PËRGJEGJËSITË E INSTITUCIONIT**

1. ZAKPA APOLONI/BYLIS është përgjegjës për sigurimin e vazhdueshëm të elementeve të higjienës ku përfshihen: sapun i duarve, dezinfektantët me bazë alkooli që kanë të paktën 60% alkool, letër të pastrimit të duarve ose peshqir me një përdorim, letra dhe dezinfektante për pastrimin e sipërfaqeve dhe sigurimi i koshave të mbyllur për eliminimin e mbetjeve.
2. ZAKPA APOLONI/BYLIS është përgjegjës për sigurimin e vazhdueshëm të mjeteve të mbrojtjes personale si maska dhe doreza, si barrierë fizike për minimizimin e transmetimit të infeksionit COVID-19.
3. ZAKPA APOLONI/BYLIS duhet të vendos postera që inkurajojnë higjenën e duarve për të ndihmuar në ndalimin e përhapjes në hyrje të vendit të punës dhe në zona të tjera të vendit të punës ku janë të dukshme.
4. ZAKPA APOLONI/BYLIS rekomadon mos përdorimin e shtrëngimit të duarve dhe përqafimet midis punonjësve dhe inkurajonë përdorimin e metodave të tjera jokontaktuese të përshëndetjes.
5. ZAKPA APOLONI/BYLIS zbaton politikat të brendshme, siç janë mundësimi i punës nga shtëpia ose orë fleksible të cilat lejojnë të rritet distanca fizike nga një punonjës në tjetrin ose / dhe krijojnë mundësinë e këtyre punonjësve të jenë në distancë 2 metra nga njëri- tjetri.
6. ZAKPA APOLONI/BYLIS miraton:
* Zbatimin e vendeve të punës fleksibël (p.sh., punë në distance dhe online sipas orarit zyrtar të institucionit)
* Zbatimin e orëve fleksibël të punës (p.sh., ndërrime të orarit të punës)
* Rritjen e hapësirës fizike midis punonjësve në vendin e punës
* Zbatimin e opsioneve fleksibël të takimit dhe udhëtimit (p.sh. shtyrja e takimeve ose ngjarjeve jo thelbësore)
* Ofrimin e shërbimeve nga distanca (p.sh. telefon, video ose rrjete sociale)
* Dorëzimin e produkteve përmes marrjes në dorëzim sipas një plani dhe duke siguruar distancat përkatëse
1. ZAKPA APOLONI/BYLIS urdhëron pastrimin e vazhdueshëm të sipërfaqeve dhe elementëve të tjerë të vendit të punës si psh. stacionet e punës, tastierat, telefonat, parmakët dhe dorezat.
* Është e nevojshme që produktet dezinfektante të kenë përqindjen, metodën e aplikimit dhe kohën e kontaktit të saktë, si dhe përdorimi i tyre duhet bërë duke përdorur mjetet e mbrojtjes personale. (Mbështetur në Udhëzuesin e MSHMS për pastrimin e mjedisit në objektet (jo të kujdesit shëndetësor) të ekspozuar ndaj Covid-19). Nëse sipërfaqet janë të ndotura, ato duhet të pastrohen duke përdorur një pastrues ose sapun dhe ujë para dezinfektimit.
* Për dezinfektim duhet të përdoren dezinfektuesit shtëpiak më të zakonshëm si dhe të tjerë sipas udhëzimeve të MSHMS. Ndiqni udhëzimet e prodhuesit për të gjitha produktet e pastrimit dhe dezinfektimit (p.sh., përqendrimi, metoda e aplikimit dhe koha e kontaktit, etj.)
* ZAKPA APOLONI/BYLIS këshillon punonjësit që të mos përdorin telefonat, tavolinat, zyrat ose mjetet dhe pajisjet e punonjësve të tjerë, kur është e mundur. Nëse është e nevojshme, të pastrohen dhe dezinfektohen ato para dhe pas përdorimit.
* ZAKPA APOLONI/BYLIS është përgjegjëse për sigururimin e pastruesave të mundshëm në mënyrë që sipërfaqet e përdorura zakonisht (për shembull kompjuterat, tastierat mjetet dhe pajisjet e tjera të punës etj.) mund të fshihen nga punonjësit para çdo përdorimi.

**KREU III**

**PËRGJEGJËSITË E PUNONJËSIT**

1. Punonjësi duhet të aplikojë larjen e duarve ose përdorimin e dezinfektantëve kur ato janë të ndotura ose pas heqjes së maskës dhe dorezave. (Mbështetur ne Udhëzuesin e MSHMS mbi hapat dhe mënyrën e larjes së duarve).
2. Punonjësi nuk duhet të përdori mjetet e të tjerëve apo të shkëmbejë me të tjerë postet e ndërsjellta të punës.
3. Punonjësi duhet të respektojë praktikat e etikës respiratore, kollitjes e teshtitjes duke përdorur vënien e gropëzës së brrylit përpara gojës dhe hundës.
4. Punonjësi duhet të respektojë masat e distancimit social të cilat do të kryhen sipas planit të ZAKPA APOLONI/BYLIS (Lidhja 1 e kësaj rregullore) nëse kapaciteti i punëtorëve kalon për sipërfaqe në m2, duke respektuar distancën 2 m.

**KREU IV**

**DISPOZITA TË TJERA**

* Nëse në institucion, një nga punonjësit është apo ka pasur kontakt të ngushtë me një person pozitiv me Covid 19 duhet të qëndrojë në vetëkarantinim dhe të njoftojë menjëherë mjekun e familjes dhe eprorin e tij, i cili më pas njofton NJVKSH-në përkatëse.

* Punonjësit që kanë shenja klinike të qëndrojnë në shtëpi, të vetëizolohen dhe të monitorojnë shenjat klinike dhe për çdo shqetësim të njoftojnë 127 dhe mjekun e familjes, si dhe të njoftojnë mjekun e familjes dhe eprorin.

* Titullari i institucionit duhet të marrë masat për informimin e punonjësve me elementët e distancimit fizik me shenja vizuale të dukshme në sipërfaqen e dyshemesë si dhe rregullorja mbi tërësinë e masave të minimizimit të transmetitmit te COVID-19 të jetë e afishuar në mënyrë sa më të dukshme.

* Në institucion të krijohet një mjedis i caktuar të izoluar për një punonjës, i cili mund të shfaqë shenja klinike të sëmundjes dhe më pas lajmërohet 127-ta dhe NJVKSH-ja përkatëse.

* Institucioni të marr masa për përmirësimin e kontrolleve inxhinierike duke përdorur sistemin e ventilimit të ndërtesave. Kjo mund të përfshijë disa ose të gjitha aktivitetet e mëposhtme:
* Rritja e niveleve të ventilimit
* Rritja përqindjes se ajrit në natyrë që qarkullon në system.

**KREU V**

**DISPOZITAT E FUNDIT**

* 1. Monitorimin e kësaj rregullore e bën titullari i inistitucionit.
	2. Kjo rregullore hyn në fuqi me nënshkrimin nga titullari i institucionit.

 **DREJTOR**

 **Ornela DURMISHAJ**

**Lidhja 1. Organizimi i punës**

Duke marrë parasysh se institucioni është i vendosur larg qendrës së banuar dhe në përdorim janë vetëm mjetet personale të punonjësve të cilët do të kryejnë shërbimin sipas mënyrave: online, më kohë të reduktuar fizike në institucion dhe fizikisht në inistitucion sipas tabelës si më poshtë:

|  |  |  |
| --- | --- | --- |
| Zyra e Administrimit dhe Koordinimit të Parqeve Kombëtare Apoloni/Bylis  | **Punonjësit që do të kryejnë shërbim fizik**  | **Punonjësit që do të kryejnë shërbim online/në distance** |
| **Punonjësit në dispozicion** **(Emër Mbiemer)** | **Punonjësit në listë zëvendësues (Emër Mbiemer)** |
| 1. | Arjan Dimo | Ornela Durmishaj | Ornela Durmishaj |
|  2. | Nexhmi Sulaj | Admir Xhelaj | Elona Buzi |
|  3. | Përparim Fasko | Vanina Jaupaj | Admir Xhelaj |
|  4. | Luli Balla | Manushaqe Prifti |   |
|  5. | Aleksandër Samarxhi |  |   |
|  6. | Ilir Dhamo |  |   |
|  7. | Kastriot Cane |  |   |
| 8. | Beqo Pashaj |  |  |
| 9. | Gramoz Alimerkaj |  |  |
| 10 | Skënder Pashaj |  |  |
| 11 | Rapi Shindre |  |  |

**Punonjësit janë të detyruar ti përgjigjen nevojës së institucioni në çdo moment që kërkohet shërbimi i tyre si dhe në përputhje me rregulloren më sipër.**

**DREJTOR**

 **Ornela DURMISHAJ**